als_Latn dik_Latn sag_Latn
Ekipi historik anglez Liverpool, ka arritur akordin me mesfushorin e Romës dhe ish lojtarin e Çelsit, Mohammed Salah. Egjiptiani 25-vjeçar ka firmosur një kontratë 5-vjeçare me të kuqtë e Liverpool, që e kanë pasur Salah një nga objektivat kryesorë të merkatos së verës.
Salah edhe në të shkuarën ka qenë shumë afër Liverpoolit, teksa nga ekipi i Baslit mund të transferohej atje në vitin 2014, por megjithatë në atë kohë ai preferoi blutë e Londrës.
Trajneri i Liverpool Jurgen Klopp është shprehur se Mohammed Salah: “është një përzierje ideale mes eksperiencës dhe potencialit”- dhe se “Liverpool është shumë e kënaqur me akordin e ri.”
Salah do të mbajë nurmin 11, pasi Roberto Firmino do të mbajë nurmin 9 në sezonin e ardhshëm.
Roma, sezonin e kaluar u shpall nënkampione e Serisë A në Itali dhe Salah ishte një nga figurat qendrore me 15 gola të shënuar. K.H/ tiranapost.al
als_Latn als_Latn als_Latn als_Latn als_Latn